C 238 A/4
HU
Az Európai Unió Hivatalos Lapja
2022.6.21.
— elkötelezettség az emberekkel szembeni hatékony, tiszteletteljes és udvarias bánásmód iránt, az Ügynökség vállalatirányításának és vállalati kultúrájának további erősítése mellett.
A pályázóval szemben támasztott követelmények (pályázati feltételek) A kiválasztási szakaszban csak az a pályázó vehet részt, aki a jelentkezési határidő lejártakor megfelel a következő formai követelményeknek: — Állampolgárság: a pályázó az Európai Unió valamely tagállamának állampolgára.
A Frontex igazgatótanácsának az Európai Unió egyéb alkalmazottaira vonatkozó alkalmazási feltételek 12. cikke (2) bekezdésének a) pontjával összhangban kivételt engedélyező határozata alapján Svájc, Norvégia, Izland és Liechtenstein állampolgárai is benyújthatnak pályázatot. — Felsőoktatásban szerzett oklevél vagy diploma: a pályázó — vagy oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik, — vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele). — Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal (3) rendelkezik.
Az említett szakmai tapasztalatból legalább öt évet az Ügynökség tevékenységi területén szerzett. — Vezetői tapasztalat: a pályázó az említett, a fenti végzettség megszerzését követően szerzett szakmai tapasztalatból legalább öt évet felső vezetői munkakörben (4), az itt meghirdetett munkakörhöz kapcsolódó területen szerzett. — Nyelvismeret: a pályázó az Európai Unió egyik hivatalos nyelvét (5) magas szinten, legalább egy további hivatalos nyelvét pedig kielégítő szinten ismeri.
A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek.
E célból az interjú (egy része) esetlegesen ezen a másik nyelven zajlik. — Korhatár: a pályázó életkora lehetővé teszi, hogy a jelentkezési határidőtől számítva a teljes ötéves megbízatást a nyugdíjkorhatár elérése előtt kitöltse.
Az Európai Unió ideiglenes alkalmazottaira vonatkozóan a nyugdíjkorhatár azon hónap utolsó napja, amely során az érintett a 66. életévét betölti (lásd az Európai Unió egyéb alkalmazottaira vonatkozó alkalmazási feltételek (6) 47. cikkét).
Kiválasztás és kinevezés Az ügyvezető igazgatót az Európai Bizottság által összeállított, az előválogatott jelölteket tartalmazó listáról az Európai Határ- és Partvédelmi Ügynökség igazgatótanácsa nevezi ki.
Az előválogatott jelöltek listájának összeállítása céljából az Európai Bizottság saját kiválasztási és felvételi eljárásai szerint kiválasztást szervez (lásd még a felső vezetők alkalmazási politikájára vonatkozó összefoglaló dokumentumot (7)).
A kiválasztási eljárás keretében az Európai Bizottság előválogató bizottságot hoz létre.
Ez a bizottság megvizsgálja a benyújtott pályázatokat, elvégzi a pályázati feltételek teljesülésének előzetes ellenőrzését, és kiválasztja a fentiekben ismertetett kiválasztási kritériumoknak leginkább megfelelő pályázókat, akik az előválogató bizottsággal folytatandó interjúra kaphatnak meghívást.
(3)
(4)
(5) (6) (7)
A szakmai tapasztalat csak akkor vehető figyelembe, ha arra a pályázó olyan tényleges munkaviszony keretében tett szert, amelyet valós, fizetett (bármilyen típusú szerződéssel rendelkező) alkalmazottként vagy szolgáltatóként végzett munkavégzés jellemez.
A részmunkaidőben végzett szakmai tevékenységeket arányosan, a teljes munkaidő igazolt hányada alapján kell kiszámítani.
A szülési szabadság/szülői szabadság/örökbefogadási szabadság akkor vehető figyelembe, ha arra munkaszerződés keretében került sor.
A doktori tanulmányok akkor is szakmai tapasztalatnak minősülnek, ha nem fizetettek, ugyanakkor az ilyen tanulmányok időtartamából legfeljebb három év vehető szakmai tapasztalatként figyelembe, és kizárólag abban az esetben, ha a pályázó az adott doktori képzést sikeresen elvégezte.
Egy adott időszak csak egyszer vehető figyelembe.
Önéletrajzukban a pályázók a vezetői munkakörben töltött évekre vonatkozóan egyértelműen közöljék a következőket: (1) a betöltött vezető beosztások megnevezése és az ezekhez tartozó munkakör, (2) a felügyelt személyzet létszáma, (3) az irányításuk alá tartozó költségvetés nagysága, (4) a hierarchiában alattuk és felettük lévő szintek száma, valamint (5) a velük azonos beosztásban lévő munkatársak száma.
https://eur-lex.europa.eu/legal-content/HU/TXT/?uri=CELEX%3A01958R0001-20130701 https://eur-lex.europa.eu/legal-content/HU/TXT/?uri=CELEX%3A01962R0031-20140701 https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (csak angolul)